Odense Adresse-Contoirs Efterretninger, 1841-08-24
Ind= og udklarerede Skibe ved Odense Toldkammer. Jndgaaede, den 21 Aug., H. Thorsen af og fra Flensborg, Jagten Margretha Elisabeth med Tag- og Muursteen samt Stykgods; den 23de, A. Steffensen af Odense, fra Kjøbenhavn, Jagten Haabet med Stykgods; M. Brag af Sønderborg, fra Holis, Jagten Claudine Marie med Muur- og Tagsteen; C. Olsen af og fra Arendahl, Sluppen Birgitte med Trælast. Udgaaede: den 20 Aug., G. Matson af Fiskebekskihl, til Norge, Sluppen Johan August, ledig; J. C. Anderschou af Odense, til Kjøbenhavn, Jagten St. Paul med Stykgods; den 21de, J. Christensen af Tvedestrand, til Norge, Sluppen Erstatningen med Korn og Smør, C. Larsen af Fiskebekskihl, til Norge, Sluppen Christine Marie, ballastet: den 23de, M. Fischer af Odense, til Kbhavn, Jagten Johanne Marie med Korn og Flesk, P. Brag af Sønderborg, til Holnis, Jagten den unge Tobias, ledig. I Anledning af Festen paa Hverringe, den 13 August 1811. Fjelden voved jeg et Greb i Harpens Strænge, Hjelden Musal beiler jeg til Dig, Thi den Gunst, hvortil jeg høit mon trænge, Frygter jeg, du ublid nægter mig. Men naar Ædling holder Jubelfest i Norden, Glemmer jeg Kritikkens strænge Torden. Hil Dig da, du ædle gjæve danske Drot, Dig, som agter Kjærlighed for bedste Adelssmykke, Dig, som finder Glæde i at gjøre Godt, Og, som alle Gode ønske Lykke! Held og alle Livets Goder Herren skænke Dig! Ja, bliv her, bliv hisset lykkelig! (Jndsendt. Den Virksomhed, med Hensyn til det for Landet saa vigtige og ved saamange Leiligheder af selve Regjeringen opmuntrede og begunstigede Skibsbyggeri, som i Løbet af de sidste 20 Aar har fundet Sted i Troense paa Øen Thorseng, og, foruden hvad der er bygget for egen Regning, har leveret en Mængde fortrinlige Fartøier til Danmark forskjellige Egne, staaer nu Fare for at lide en betydeligere Jndskrænkning, end Tidsomstændighederne, paa Grund af den mindre søgte Fragtfart, medfører, idet Besidderen af Øen har lagt en ikke ubetydelig Afgift paa denne Næringsvei, hvad enten den benyttes for egen eller fremmed Regning. Som Grund for dette Paalæg angiver Besidderen, at der er indtruffet Omstændigheder, der gjør det nødvendigt for ham at have fri Disposition og Raadighed over Strandkanten, med Hensyn til hans "Forstrandsret, men foruden at det maa være enhver Fornuftig uforklarligt, hvilke Omstændigheder der enten ere indtrufne eller kunne indtræffe med Hensyn til denne Forstrandsret paa et Terrain, der indsluttes af Svendborg Fjord, med mindre det skulde være Skibsbyggernes egne Materialier, hvilke ofte ved Høivande, dem til megen Skade, bortskylles og muligt af Strømmen igjen føres tilbage, er det fremdeles ubegribeligt, at en Ætling af Danmarks berømte Niels Juel, der sikkert vilde have anseet ethvert af de fortrinlige Fartøier, der byggedes paa hans Eiendom, som en Perle i den danske Krone, paa den fjerneste Maade vil lægge Hindring iveien for den ommeldte Virksomhed. Naar Besidderen derhos i de stedfundne skrivtlige Ventilationer i denne Sag selv har indrømmet, at det ved Troense til Skibsbyggeriet og Materialiernes Henlæggelse benyttende Terrain er af den Beskaffenhed, at det for ham ikke til andet Brug kan give nogen Fordeel - hvilket forholder sig aldeles rigtigt, eftersom dette Terrain alene bestaaer af en saa smal Strimmel imod Fjorden, at det Halve af de byggende Fartøier staaer ud over Vandet, og tilmed, foruden ofte til Standsning af Arbeidet og Tab af Materialier at overskylles af Høivande, saaledes er belagt med Sand og Gruus, at ikke den mindste Vegetation kan finde Sted paatvinger sig det Spørgsmaal, som ønskes besvaret af en Lovkyndig: Om Besidderen af Øen Thorseng under saadanne Omstændigheder, kan være berettiget at exercere sin Eiendomsret i den Grad, ved den paalagte Afgift at standse eller fordyre en almeennyttig Erhvervskilde, eller og Afgivten ikke paa alt Fald, istedetfor at være vilkaarlig Bestemmelse undergiven, bør fastsættes af uvillige, begge Parter uafhængige kyndige Mænd, med særligt Hensyn til den Fordeel Terrainet efter sin Beskaffenhed kan afgive for Eieren. -(Forlangt indrykket.